עובדה ידועה היא שכוס היין השנייה יותר טעימה מהראשונה. אומנם האלכוהול תורם אף הוא לתחושה הזו אבל עיקר העניין הוא שעם הזמן והחשיפה לאוויר, היין נפתח, הטעם והארומה שלו יותר מורגשים והיין נהיה יותר נעים לשתייה. חובבי היין מעבירים את היין לדיקנטר לפרק זמן של שעה עד שעתיים כדי להשיג את האפקט הנ"ל. מחדרר יין זה מציג חידוש מהפכני לחובבי היין - חדרור יין באופן מיידי עם המזיגה לכוס.
מחדרר יין הוא מעין משפך אשר מוזגים אליו יין ובזמן המזיגה מוחדר ליין אוויר בכמות אופטימלית אשר מתאימה לחמצון ופתיחת היין. תודות לכך ניתן ליהנות באופן כמעט מידי מיין עשיר בטעמים ובארומה ובתור בונוס גם תקטן העפיצות - אותו יובש בפה שמרגישים כאשר שותים יין שטרם "נשם". מחדרר היין מתאים לרוב היינות האדומים הצעירים. אפילו יינות פשוטים וזולים יהיו נעימים יותר לשתיה לאחר מזיגה דרכו. מחדרר יין זה עשוי מחומר אקרילי איכותי וקשיח שמבטיח הנאה מהמכשיר לשנים ארוכות.
ארומה נעימה יותר - תריחו את היין. היין כעת יותר ארומטי ומוצג כפי שהוא אמור להיות.
טעם עשיר יותר - קחו לגימה. היין טעים יותר ועשיר יותר ואף יותר נעים בפה.
סיומת נעימה יותר - העפיצות קטנה משמעותית והתחושה בפה לאחר הלגימה נעימה ורכה יותר.
מחדרר יין זה מתאים לכל מי שאוהב יין כיוון שהוא משדרג באופן מיידי את היין שלך. ברים, מסעדות ואף יקבים משתמשים מחדרר יין כיוון שהוא מאפשר להם להגיש ללקוחותיהם את היין כפי שהוא אמור להיות ובנוחות מרבית.